CELEX: C2005/217/109
Language: fi
Date: 2005-09-03 00:00:00
Title: Asia T-259/05: Espanjan kuningaskunnan 8.7.2005 Euroopan yhteisöjen komissiota vastaan nostama kanne

3.9.2005   
            
            
               FI
            
            
               Euroopan unionin virallinen lehti
            
            
               C 217/52
            
         Espanjan kuningaskunnan 8.7.2005 Euroopan yhteisöjen komissiota vastaan nostama kanne
   (Asia T-259/05)
   (2005/C 217/109)
   Oikeudenkäyntikieli: espanja
   Espanjan kuningaskunta, Madrid, on nostanut 8.7.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan asiamiehenä on Miguel Muñoz Pérez.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa EMOTR:n tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 29 päivänä huhtikuuta 2005 tehdyn komission päätöksen 2005/354/EY (1) kanteen kohteena olevalta osaltaan,
            
         
               —
            
            
               velvoittaa Euroopan yhteisöjen komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt esillä oleva kanne on nostettu Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 29 päivänä huhtikuuta 2005 tehdyn komission päätöksen 2005/354/EY kumoamiseksi. Tämän päätöksen riitautetut kohdat ovat seuraavat:
   
               —
            
            
               100 %:n kiinteämääräisen oikaisun asettaminen pellavantuontannolle ilmoitetuille menoille varainhoitovuosina 1998/1999 ja 1999/2000 myönnettyjen tukien osalta. Kantajana olevan valtion mukaan tällaisen oikaisun oikeuttavia väärinkäytöksiä ei esiinny, kun otetaan huomioon, että
               
                           —
                        
                        
                           100 %:n oikaisu on poikkeuksellinen toimenpide, jota komissio ei ole perustellut,
                        
                     
                           —
                        
                        
                           Euroopan petostentorjuntaviraston kertomus, johon komission päätös perustuu, sisältää merkittäviä teknisiä puutteita, joiden vuoksi sen päätelmiä ei voida ulottaa Espanjan koko pellavasektoriin,
                        
                     
                           —
                        
                        
                           komissio ei ole ottanut huomioon Espanjan viranomaisten tällä alalla toteuttamia toimenpiteitä, ja
                        
                     
                           —
                        
                        
                           komissio ei ole riittävästi näyttänyt toteen pellava-alan tukijärjestelmässä olevien sääntöjenvastaisuuksien yhteisöjen talousarviolle aiheuttaman vahingon yleistä ulottuvuutta.
                        
                     
         
               —
            
            
               25 %:n kiinteämääräisen oikaisun asettaminen pellavantuotannolle ilmoitetuille menoille varainhoitovuosina 1996/1997 ja 1997/1998. Tältä osin kantaja väittää seuraavaa:
               
                           —
                        
                        
                           keskeisiä menettelymääräyksiä on rikottu menettelyssä, joka on johtanut rahoituksen oikaisuun, koska siitä on päätetty ilman, että kyseessä olevalla jäsenvaltiolla olisi ollut mahdollisuutta antaa komission pyytämiä tietoja ennen pakollisia kahdenvälisiä keskusteluja, ja toissijaisesti
                        
                     
                           —
                        
                        
                           päätetyn rahoituksen oikaisun oikeuttavat sääntöjenvastaisuudet puuttuvat, koska oikaisu ei voi perustua pellavan ja hampun WTO:n perimmäisten tavoitteiden noudattamatta jättämiseen, kun komissio itsekin myöntää, että tuen myöntämisen muodolliset edellytykset ovat täyttyneet.
                        
                     
         
               —
            
            
               Hampuntuotannon tuille varainhoitovuoden 1996/1997 osalta 10 %:n oikaisun sekä varainhoitovuoden 1997/1998 osalta 25 %:n oikaisun asettaminen. Tältä osin kantaja vetoaa keskeisten menettelymääräysten rikkomisena siihen, että velvollisuutta kahdenvälisiin keskusteluihin kyseessä olevan jäsenvaltion kanssa ei ole noudatettu. Toissijaisesti se väittää myös, että
               
                           —
                        
                        
                           kyseessä ei ole sellainen velvoitteiden noudattamatta jättäminen, joka oikeuttaisi päätetyn oikaisun asettamisen, koska se perustuu pellavan ja hampun WTO:n perimmäisten tavoitteiden noudattamatta jättämiseen sekä pellavasektorin ja hamppusektorin tilanteiden perusteettomaan vertailuun, sekä
                        
                     
                           —
                        
                        
                           varainhoitovuosien 1997 /1998 ja 1999 /2000 välistä oikaisukertoimen suurentamista ei ole perusteltu asianmukaisesti.
                        
                     
         
               —
            
            
               Banaanien tasaustukia koskevan 5 %:n oikaisun asettaminen varainhoitovuoden 2000 menojen osalta. Kantaja kiistää kannekirjelmänsä tätä koskevassa osassa sellaiset sääntöjenvastaisuudet, jotka oikeuttaisivat oikaisun asettamisen.
            
         
      (1)  EYVL L 112,. 3.5.2005, s. 14.